
REFERAT
Privind participarea Consiliului Local în calitate de sustinator financiar al proiectului „ Servicii Socio- Culturale Comunitare”, organizat de Asociatia PRO IMPACT 21 Timisoara
Asociatia PRO IMPACT 21 Timisoara a depus solicitarea nr SC2006- 000701/ 13.01.06 privind susţinerea financiară a proiectului „ Servicii Socio- Culturale Comunitare”,  in perioada 1 aprilie- 1 iunie 2006. 
            Proiectul isi propune sa  organizeze 9 module de educaţie nonformală în trei clase de elevi, persoane dezavantajate din punct de vedere al informãrii sociale, din cadrul Şcolii cu clasele I-VIII „Sfânta Maria”, care să le creeze noi perspective în privinţa problemelor şi serviciilor sociale existente pe plan local şi naţional. De asemenea isi propune să vină în sprijinul dezvoltării şi îmbunatăţirii bazei de cunoştinţe; sa realizeze scenete pe diferite teme sociale (fenomenul discriminării, violenţa domestică, impactul consumului de droguri în rândul tinerilor) care să ducă la conştientizarea problemelor cu care se confruntă tinerii şi comunitatea ca rezultat al nerespectării drepturilor omului si sa mediatizeze evenimentele organizate în cadrul proiectului în scopul replicării acestui gen de activităţi şi în alte şcoli şi licee, pentru a înlesni procesul de informare cu privire la problemele de natură socială.
           Propunem, în conformitate cu prevederile art.38, lit. (d) şi (p) şi art. 46 din legea nr.215/ 2001 privind administraţia publică locală, precum şi în conformitate cu OUG nr. 45/2003 privind Finanţele publice locale, sprijinirea acestei manifestări cu suma de 

900 RON, din cap.67.02. „Cultură, recreere şi religie” (67.02.50 Altele ).

Detalii referitoare la această manifestare se află în materialul anexat.  
Proiectul are acordul Comisiei de cultură, învăţământ, turism, sport şi culte din cadrul Consiliului Local si a fost inclus în programul de proiecte finantate de la bugetul local in 2006.   

